A Shot in the Dark

A Shot in the Dark (Pafo en malhelo) estas usona komedia filmo de 1964 reĝisorita de Blake Edwards en Panavision. Produktorita kiel sekvaĵo de The Pink Panther, ĝi estas la dua ero en la nomnoma filmoserio, kun Peter Sellers reprenante sian rolon kiel inspektisto Jacques Clouseau de la franca polico. La mallertega personeco de Clouseau estas neŝanĝita, sed estis en tiu filmo en kiu Sellers ekmontris sian troan francan akĉenton kiu estos poste markilo de la rolulo. Elke Sommer ludas la rolon de la supozita murdisto, nome Maria Gambrelli.

La filmo ne estis origine verkita por inkludi Clouseau, sed ĝi estis adaptaĵo de teatraĵo de Harry Kurnitz adaptita el franclingva teatraĵo L'Idiote de Marcel Achard.A Shot in the Dark de Marcel Achard adaptita de Harry Kurnitz lufiĝis en 1961-1962 en Broadvejo, reĝisorita de Harold Clurman. Aktoris Julie Harris, Walter Matthau, kaj William Shatner.  La filmo publikiĝis nur unu jaron post la unua filmo de Clouseau, nome The Pink Panther. Ĝi estis la unua filmo de la serio en kiu Clouseau povas esti konsiderata ĉefrolulo. 

Intrigo

En la domego de la milionulo Benjamin Ballon (George Sanders) okazas murdo. La servistino María Gambrelli (Elke Sommer) estas akuzita je la murdo de sia fianĉo. Tamen, la inspektisto Clouseau (Peter Sellers) kredas ŝin senkulpulino. Li havas konvinkan tialon: ŝi estas tro bela por esti murdisto de iu ajn. Tio komplikiĝas ĉar okazas fakte serio de murdoj kaj ĉiam María Gambrelli aperas kun la murdista armilo en siaj manoj. La ĉefo de Clouseau, Dreyfus (Herbert Lom) tiom freneziĝas pro la argumentoj de la inspektisto, ke li metas bombon en lia aŭto, kio rezultas en la morto de la engaĝiĝintoj en la diversaj murdoj. 

Geaktoraro kaj roluloj
 Peter Sellers kiel inspektisto Jacques Clouseau
 Elke Sommer kiel Maria Gambrelli
 Herbert Lom kiel Commissioner Charles Dreyfus
 George Sanders kiel Monsieur Benjamin Ballon
 Graham Stark kiel Hercule Lajoy
 André Maranne kiel Sgt. François Chevalier
 Martin Benson kiel Maurice
 Burt Kwouk kiel Cato 
 Tracy Reed kiel Dominique Ballon
 Moira Redmond kiel Simone
 Vanda Godsell kiel Madame LaFarge
 Maurice Kaufmann kiel Pierre
 Ann Lynn kiel Dudu
 David Lodge kiel Georges

Referencoj

Eksteraj ligiloj
 en imdb

Kategorio:Anglalingvaj filmoj
Kategorio:Usonaj filmoj
Kategorio:Filmoj aperintaj en 1964
Kategorio:Komediaj filmoj
Kategorio:Krimaj filmoj
Kategorio:Misteraj filmoj
Kategorio:Filmoj adaptitaj de libroj